Til medlemmene i Trøgstad/Båstad FK

Trøgstad , 10/4 2021

Innkalling til årsmøte i Trøgstad/Båstad FK 2021

Styret innkaller herved til årsmøte i Trøgstad/Båstad FK. Årsmøtet avholdes 19.mai 21 kl 1800.

Som følge av koronapandemien har styret besluttet at årsmøtet skal avholdes digitalt ved bruk av Teams. Dette er det nå anledning til, jf. uttalelse gitt av NIFs lovutvalg 12. mars 2020.

Alle som ønsker å delta bes om å registrere seg innen 12. mai 21 kl 2400. på e-post: leder@trobafk.no.  Det er viktig for styret at vi får vite hvem som ønsker å delta på forhånd, slik at vi ved behov kan oversende relevant informasjon om gjennomføringen av årsmøtet på forhånd, samt at vi kan kontakte deltakerne direkte dersom det skulle oppstå tekniske problemer under årsmøtet.

For nærmere informasjon om digitale årsmøter, se NIFs side om digitale årsmøter [her](https://www.idrettsforbundet.no/tema/koronavirus/digitale-arsmoter/).

Saker som et medlem ønsker behandlet på årsmøtet, må sendes styret senest 3. mai 21 til leder@trobafk.no .

Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på <http://www.tb-fotball.no/>

For å ha stemmerett og kunne velges til verv må man ha vært medlem av Trøgstad/Båstad FK i minst én måned, fylle minst 15 år i 2020, og ha gjort opp sine økonomiske forpliktelser til Trøgstad/Båstad FK. Alle medlemmer har uansett møterett, talerett og forslagsrett.

Styret